染絲上春機
作者：許玠
朝代：宋

paragraphs: 錦江之水來蜀西，女紅染絲上春機。
可憐欲織未織時，思君意緒如亂絲。
亂絲尚可理，妾愁渺無際。
寒窗軋軋千萬梭，斷魂隨梭暗來去。
蕩子醉花月，妾辜鸞鏡妝。
寒蛩只解趣機杼，爭奈情如刀劍傷。
織成回紋詩，寄與白玉郎。
願郎勿棄置，上有雙鴛鴦。
𩕚著雙鴛鴦，忍教孤妾守空房。